
		Cu adresa nr.2 din 22 ianuarie 1998, înregistrată sub nr. 17/XVIII/11 din 22 ianuarie 1998, Secretarul General al Camerei Deputaţilor a trimis Comisiei juridice, de disciplină şi imunităţi, spre dezbatere şi avizare, proiectul de lege menţionat mai sus.


		In conformitate cu prevederile art.57 din  Regulamentul Camerei Deputaţilor, membrii Comisiei juridice, de disciplină şi imunităţi au examinat acest proiect de lege în şedinţa din 4 februarie 1998.


		In urma examinării, membrii comisiei, cu majoritate de voturi, au avizat favorabil proiectul de lege, cu precizarea ca la dezbaterea în fond, Comisia pentru învăţământ ştiinţă, tineret şi sport, să ţină seama de precizările Consiliului Legislativ, menţionate în avizul cu nr.900/6 decembrie 1997.


		In raport cu obiectul şi conţinutul său, acest proiect de lege face parte din categoria legilor ordinare.

